KUNINGAS SAAPUU
Olet lämpimästi tervetullut Kuningas saapuu- ohjelmaan!
Olemme käyneet läpi UT:n kohtia Jeesuksen paluusta.
Otamme nyt kohtia hepreankielisistä Kirjoituksista eli VT:sta.
Katsomme, mitä profeetat sanovat Messiaan paluusta ja Herran päivästä.
Aloitamme Jesajasta, joka sai aiheesta paljon profetioita.
Keskitymme kohtiin, jotka liittyvät suoraan Messiaan paluuseen, -
ja vertaamme niitä Uuteen testamenttiin.
Aloitamme Jes 2:12:sta.
Siinä kerrotaan ylpeiden nöyryytyksestä -
silloin, kun Herra nousee kauhistuttamaan maata.
Kenneth Witick opettaa ja Robert Adams esittää näkökantojaan.
Tervetuloa. Aloitan lukemalla Jes 2:12-21.
"Sillä Herran Sebaotin päivä kohtaa kaikkea ylpeää ja korskeata -
ja kaikkea ylhäistä, niin että se maahan painuu, -
kaikkia Libanonin setripuita, noita korkeita ja ylhäisiä, -
kaikkia Baasanin tammia, kaikkia korkeita vuoria -
ja kaikkia ylhäisiä kukkuloita, kaikkia korkeita torneja -
ja kaikkia vahvoja muureja... -
kaikkia Tarsiin laivoja - ja kaikkea kallista ja ihanaa.
Silloin masentuu ihmisten ylpeys ja ja miesten korskeus painuu maahan, -
ja sinä päivänä Herra yksinänsä on korkea.
Mutta epäjumalat katoavat kaikki tyynni.
Silloin mennään kallioluoliin ja maakuoppiin -
Herran kauhua ja hänen valtansa kirkkautta pakoon, -
kun hän nousee maata kauhistuttamaan.
Sinä päivänä ihmiset viskaavat pois myyrille ja yököille -
hopea- ja kultajumalansa, jotka he ovat tehneet kumarrettavaksensa.
Ja he menevät vuorenrotkoihin ja kallionkoloihin -
Herran kauhua ja hänen valtansa kirkkautta pakoon, -
kun hän nousee maata kauhistuttamaan."
Kenneth, mitä saat tästä?
Teksti ei ollut mitenkään positiivinen, mutta se on todellisuutta.
Tahdon aloittaa luvun alusta ymmärtääksemme, -
miksi Jumala puhuu näin ankarasti.
Jes 2:n alussa sanotaan, että Israel on valittu.
Siksi laki lähtee sieltä kaikkiin kansoihin.
Meidän pitää vaeltaa Israeliin, jotta hän opettaisi meille teitänsä
Kun näin ei voi tapahtua, koko maailma jollain tavoin tuhoutuu.
Siksi Jumala on tarkka tarkoitusperiensä toteutumisesta.
Kun tuomio tulee, se on Jumalan rakkauden teko, -
vaikka se ei ensi silmäyksellä tunnukaan siltä.
Jesaja 2:3:ssa sanotaan, -
että Jerusalemista lähtee Herran sana.
Sitten hän kertoo, mikä Jaakobin synti on.
Mitä Israelissa oikeastaan tapahtui? Jakeessa 6 sanotaan: -
"...koska he ovat täynnä Idän menoa..."
Oli omaksuttu jotain Jumalan Israelille antaman tehtävän vastaista.
Maa oli täynnä ennustelijoita ja Idän menoa.
"...ja tekevät liiton (ruots) muukalaisten kanssa."
Siksi Jumala suuttuu ja hän aikoo ojentaa ja tuomita.
Jesaja sanoo selvästi, että epäjumalat katoavat kokonaan.
Se tuntuu hyvältä.
"Sillä minä kuljen sinä yönä kautta Egyptin maan -
ja surmaan kaikki esikoiset Egyptin maassa, sekä ihmiset että eläimet, -
ja panen toimeen rangaistustuomion, jonka minä olen langettanut -
kaikista Egyptin jumalista." (2. Moos 12)
Näin tapahtuu monta kertaa historiassa.
Uskon, kaiken keskellä on silti Sanaan uskovia ja sitä seuraavia ihmisiä.
Jumala lupaa, että Hän säilyttää heidät.
Hän suojelee heitä tuona Herran suurena ja peljättävänä päivänä.
Mutta ylpeille Jumala puhuu tässä hyvin ankarasti.
Mitä ylpeys ja korskeus oikeastaan ovat?
Tarkastellessani sitä nousi selvästi esille, -
että ylpeät ovat ylimielisiä. He eivät kuuntele mitä Jumala sanoo, -
vaan tekevät omia suunnitelmiaan korottaakseen itseään.
Jumala sanoo selvästi, että hän vihaa ylpeitä silmiä.
Saatanankin synti oli, -
että hän tahtoi nousta Jumalan vuorelle ja tehdä itsensä Jumalaksi.
Siksi ymmärrämme Jumalan vihan.
Ylpeys tuhoaa jotain olennaista.
Se vahingoittaa sekä luomakuntaa että ihmisiä.
Tyyros oli tunnettu kaupunki tuona aikana. Se sanoo itsestään: -
"...koska sinun sydämesi on ylpistynyt ja sinä sanot: 'Minä olen jumala, -
jumalain istuimella minä istun merten sydämessä'."
Tässä on kuvaus itsensä korottamisesta -
välittämättä lainkaan Luojan ajatuksista ja suunnitelmasta.
Jes 14:13: "Sinä sanoit sydämessäsi."
Korskeus ja ylpeys ovat kotoisin sydämestämme.
Jeesus sanoo, ettei ihmistä saastuta se, mikä menee suusta sisään -
vaan mikä suusta käy ulos." Suusta tulee sitä, mitä on sydämessä.
Jes 14:13-14: "Sinä sanoit sydä- messäsi:' Minä nousen taivaaseen, -
korkeammalle Jumalan tähtiä minä istuimeni korotan -
ja istun ilmestysvuorelle, pohjimmaiseen Pohjolaan.
Minä nousen pilvien kukkuloille, teen itseni Korkeimman vertaiseksi.'"
Siinä kerrotaan ylpeästä ja hänen tarkoitusperistään.
Vastakohtana on Herran pelko ja pahan vihaaminen. (San. 8:13)
Vastakohtana on, että vihaan pahaa.
Katsoin Jobin kirjaa, -
koska Job kävi kiintoisan keskustelun Jumalan kanssa.
Kun Jumala alkaa keskustelemaan Jobin kanssa, -
Hänellä ei ole Jobista paljon kielteistä sanottavaa.
Hän sanoo, ettei Job tehnyt koettelemuksissaan syntiä.
Sitten Hän sanoo Jobille: "Olet liian yksinkertainen, -
olet liian vähäpätöinen, et ole samaa luokkaa kanssani.
Ylpeä ihminen tahtoo tehdä itsensä Jumalan vertaiseksi.
Jobin täytyy sanoa: -
"Tähän mennessä en ole ymmärtänyt, kuka olet."
Job vaikenee ja nöyrtyy.
Jumala siis sanoo: "Vastustan kaikkia korskeita ja ylpeitä."
Ei vain Israelissa, vaan koko maailmassa.
Jumala tuhoaa kaiken korkean, joka estää ihmisiä näkemästä häntä.
He näkevät ainoastaan tuon ylpeyden.
Tässä sanotaan, että Herra on päättänyt, -
että hän nöyryyttää kaikkea suurta ja ylimielistä.
Profetia koskee sekä Jesajan aikaa, -
mutta tähtää myös lopun aikaan, vaivanaikaan, -
kun Jumalan tuomiot kohtaavat maata.
Profeetta puhuu vaivanajasta, joka kohtaa kansoja -
ennen kuin Messias asettaa valtakuntansa ennalleen.
Näemme jotain tästä jo tänään, -
kun ihmiset nousevat yrittävät rakentaa maailmanvaltaa.
Siitä näkyy pieniä merkkejä.
Herra on määrännyt päivän, jolloin Hän nöyryyttää ylpeät.
Sinä päivänä kaikki pakanallinen meno loppuu.
Ja Herra yksin on oleva sinä päivänä korkea.
Se merkitsee samalla vapautta Israelille.
Myös Israelin täytyy nöyrtyä.
Mutta Israel tulee olemaan paikka, -
josta laki ja oikeus ja Jumalan tuntemus leviävät kautta maailman.
"Sinä päivänä Herra yksinänsä on korkea."
Kukaan ihminen ei silloin voi ottaa kunniaa itselleen.
Lähi-itään eivät saa rauhaa poliitikot vaan Herra yksin.
Näitten vakavien sanojen yhteydessä on täysi syy ajatella -
sitä nöyryytystä ja hämminkiä, jota maailma ja kansat kokevat tänään.
Ihmiset ovat hämmentyneitä tulevaisuuden suhteen.
Herra yksin tekee sen.
Herra aloittaa siitä, mikä on korkeaa, Libanonin setreistä.
Libanonin setreillä on muiden kohtien mukaan myös hyvä tarkoitus.
Mutta meille kaikille voi käydä niin, että saatuamme siunauksia -
me ylpistymme. Ajattelemme: "Minä tiedän. Minä ymmärrän."
Jumala ei pidä siitä, sillä hän on Jumala.
Sitten tässä puhutaan vuoresta.
Sana sanoo, että me ihmiset olemme tomua.
Ja vuorihan on oikeastaan yhteen kasattua tomua, -
niin että siitä tulee vuori.
Se kuvaa ihmisten järjestöjä, joilla yritetään saada jotain aikaan.
Jumala tulee aikanaan painamaan vuoret alas.
Laaksot korotetaan ja vuoret ja tornit alennetaan.
Torni kuvaa sotilaallista voimaa.
Ennen kaupunkien suojaksi rakennettiin vahvoja muureja.
Mutta tässä hän sanoo: "Minulta eivät mitkään tornit voi suojella."
Eivät mitkään aseet, atomipommit tai sotavoimat -
voi vastustaa Jumalaa.
Sitten tässä puhutaan Tarsiin laivoista.
Myös Salomo käytti niitä tuomaan rikkauksia Israelille.
Laivat rakennettiin vahvoiksi ja suuriksi -
kuljettamaan rikkauksia.
Tekstissä ylpeillään ja kehutaan: -
"Ajattele mitä olemme tehneet ja saaneet aikaan."
Baabelin tornistakin ihmiset ylpeilivät.
Ihmiset alkoivat palvoa kättensä tekoja -
eivätkä antaneet kunniaa Jumalalle.
Mutta Psalmissa 48:8 lukee: -
"Itätuulella sinä särjet Tarsiin-laivat."
Nämä laivat särjetään.
On vaikea tietää, mitä se merkitsee tänään.
Mutta Jumala murskaa ylpeät laivat, jotka nousevat häntä vastaan.
Sinä päivänä Herra yksin on korkea.
Silloin ihmiset yrittävät piiloutua, -
ehkä palvomiensa epäjumalien alle, mutta piilopaikkaa ei löydy.
Epäjumalat eivät voi auttaa.
Epäjumalia palvovat eivät löydä niistä suojaa, -
sillä Jumala tuomitsee nämä epäjumalat.
Esitykseni lopuksi tahtoisin sanoa: -
Kaikessa tässä Jumala lupaa: "Jos pysyt Sanassani, -
ei vain Uudessa testamentissa, vaan koko Raamatussa, -
niin voit olla turvassa."
Jumala on säätänyt liittonsa pelastukseksi.
Liitto tarkoittaa, että Jumala takaa perille pääsyn, -
jos pysymme siinä.
Liitossa on ehtoja, jotka minun pitää hyväksyä.
Siksi minun pitää myös sanoa, -
että kaikki ihmiset eivät tuhoudu, vaikka teksti oli rankka.
On niitä, jotka pelastuvat, koska he uskovat Herraan.
Me saamme piiloutua Kristus-kalliolle, kunnes viha on ohi.
Tässä joitakin ajatuksia, jotka nousivat tästä tekstistä esiin.
Kiitos, Kenneth, mielenkiintoista. Robert, onko sinulla lisättävää?
Tämä kohta on todella kiehtova. UT viittaa siihen usein.
Siinä puhutaan Herran päivästä, joka kohtaa maailmaa.
Apostoli Paavali käyttää sanontaa "Herran päivä" 1 Tess 5:2:ssa, -
jossa hän viittaa Herra tulemiseen. Herran päivä on Herra tuleminen.
Kuten tässä on painotettu, niin Herra yksin on korkea sinä päivänä.
2 Tess 2:ssa ja Danielissa lukee, -
että antikristus korottaa itsensä.
Koska Herran päivänä Herra yksin on korkea, -
se tarkoittaa, että antikristus on alennettu. Hänen aikansa on ohi.
Hän ei enää korota itseään, vaan vain Herra on tuolloin korkea.
Teksti jatkuu: "Epäjumalat katoavat kaikki tyynni."
Antikristuksen kuvakin, joka on epäjumala, tuhoutuu, -
kun Herra tekee lopun epäjumalista.
Ilm 9:20:ssä lukee, että ihmiset eivät kääntyneet epäjumalista.
Se tarkoittaa, että Herran päivä tulee tuon ajan jälkeen, -
ja silloin Hän tekee lopun epäjumalista.
Herran päivänä "mennään kallioluoliin ja maakuoppiin".
Tähän tekstiin viitataan Ilm 6:12-17:ssä, -
jossa puhutaan maanjäristyksestä ja vuorten ja saarten siirtymisestä.
Herra ilmestyy ja ihmiset menevät "luoliin ja vuorten rotkoihin".
Se on suora viittaus Jesajan profetiaan.
He piiloutuvat, koska Karitsan vihan suuri päivä on tullut.
Karitsan vihan suuri päivä on sama kuin Herran päivä, -
koska Karitsa tarkoittaa Herraa.
Hän sanoo tässä, että he menevät Hänen valtansa kirkkautta pakoon.
Jeesus itse sanoi Matt 24:ssä, että kun hän tulee, -
"he näkevät Ihmisen Pojan tulevan taivaan pilvien päällä -
suurella voimalla ja kirkkaudella." Silloin Herran kirkkaus ilmestyy.
Jes. 2:19: "Herra järisyttää maata voimakkaasti. " (Engl.)
Näemme sen Ilmestyskirjan suuressa maanjäristyksessä.
Jesaja 2:lla on suora yhteys lopun aikaan.
Silloin Herra yksin on korkea.
Antikristuksen aika on ohi ja Herra alkaa hallita maan päällä.
Kaikki ylpeys ja korskeus nöyryytetään.
Vain Herra on korkea, kun Jeesus saapuu.
Kiitos, se oli hyvää täydennystä. Lukiessani tätä kohtaa ajattelin -
eniten sitä pelkoa ja kauhua, mikä kohtaa tätä maata.
Mutta tältä pelolta meitä suojelee -
se, että pelkäämme Häntä jo nyt.
Että kunnioitamme ja korotamme Häntä jo nyt.
Silloin Hän ei ole meitä vastaan, eikä mitään tästä kohtaa meitä.
Raamatussa lukee paljon jumalanpelosta.
Se tarkoittaa Korkeimman kunnioittamista.
Ymmärrämme kuten Job, ettemme ole Jumalan kaltaisia.
Ymmärrämme paikkamme.
Mutta luotamme samalla, että Hän on Isämme.
Epäjumaliin turvautuvat huomaavat, etteivät ne auta.
Tämän päivänkin epäjumalat voivat tulla idän uskonnoista.
Mindfulnessin ja New Agen takana on ajatus ihmisen jumaluudesta.
Minulla on kaikki voima itsessäni.
Myös ateismi, humanismi ja materialismi ovat epäjumalia.
Ihmiset huomaavat, ettei sinä päivänä auta hieno koti tai auto.
Kaikki tuo on turhaa, kun Jumala lyö maata.
Hän näyttää, että vain Hänessä on turva.
Luen nyt meille kehotukseksi jakeita jumalanpelosta, -
jotta harjoittaisimme itseämme jumalanpelkoon.
1 Tim 4:7: "Mutta epäpyhiä ämmäin taruja karta ja harjoita -
itseäsi jumalisuuteen." Voimme siis harjoittaa itseämme siihen.
Joka kerta, kun luet sanasta jostain mikä on synti, -
niin sanoudumme siitä irti.
Teemme parannuksen synnistämme ja luovumme siitä.
Kun teemme niin ja tulemme herkäksi Pyhälle Hengelle, -
hän näyttää meille yhä pienempiä asioita.
Emme voi nukkua, jos meillä on vihaa, anteeksiantamattomuutta -
tai katkeruutta tai olemme sanoneet jotain pahaa. Se painaa niin, -
ettemme voi nukkua, sillä saamme jumalanpelon.
Esille tulee yhä pienempiä asioita.
Meidän ei tarvitse pelätä Herran päivää, -
sillä annamme Hänen tuomita meitä jo nyt. Nyt voimme saada anteeksi.
Pyhän Hengen voiman avulla voimme harjaantua jumalanpelossa.
1 Tim 4:8: -
"Sillä ruumiillisesta harjoituksesta on hyötyä vain vähään."
Fyysinen treenaus on tänään miltei epäjumala, kehomme, ulkonäkömme.
"...mutta jumalisuudesta on hyötyä kaikkeen, -
koska sillä on elämän lupaus, sekä nykyisen että tulevaisen."
Tässä näemme kuinka hyödyllistä jumalanpelko on. 1 Tim 6:3: -
"Jos joku muuta oppia opettaa -
eikä pitäydy meidän Herramme Jeesuksen terveisiin sanoihin -
eikä siihen oppiin, joka on jumalisuuden mukainen."
On siis oppi, joka kuuluu jumalanpelkoon.
San. 29:25: "Ihmispelko panee paulan."
Ihmispelko on sitä, että yrittää miellyttää ihmisiä.
Pelkäät heidän arvosteluaan. Siitä tulee paula.
"...mutta Herraan luottavainen on turvattu."
Meillä on ikuinen turva ja turva Herran päivänä.
Toiset eivät ole harjoittaneet itseänsä jumalanpelkoon, -
he saavat kuitenkin tuona päivänä armon, jos huutavat avuksi Herraa.
Myönteistä on myös, että Hän tulee kirkastetuksi pyhissään, -
meissä, jotka olemme valmistautuneet ja odotamme tuota kirkastumista..
Voit ehkä johtaa meidät rukoukseen, Kenneth.
Herra kiitos, että eräänä päivänä puhdistat tämän maailman -
kaikesta pahasta, ylpeydestä ja kopeudesta.
Anna meille ja kristikunnalle oikea kuva siitä, kuka olet, -
niin että täydestä sydämestä voimme palvoa sinua Kuninkaanamme, -
Herranamme ja Pelastajanamme.
Siunaa jokaista kuulijaa näkemään valtasuuruutesi ja rakkautesi.
Rukoilemme tätä Jeesuksen nimessä.
Herra, kiitos, että olet luvannut tulla. Kiitos, että aika lähestyy.
Sanasi vakuuttaa, että jumalattomat kauhistuvat, -
kun saavut.
Mutta me, jotka rakastamme sinua, iloitsemme tuosta päivästä, -
jolloin tulet hallitsemaan ja asettamaan valtakuntasi maan päälle.
Kiitämme Sinua, Herra, että tämä on todellisuutta.
Isä, kiitämme Sinua, että olet antanut meille Pyhän Hengen -
harjoittamaan meitä jumalanpelkoon. Isä, anna meille halukas sydän.
Kiitos kaikille mukanaolosta.
Mieti näitä sanankohtia ja anna Pyhän Hengen puhua sinulle.
Hei ja nähdään!
Hyvä katsoja, Kuningas saapuu -ohjelma on todella tärkeä.
Se auttaa ymmärtämään Jumalan meille suunnittelemaa tulevaisuutta -
ja jonka saamme ottaa vastaan.
Tue tätä ohjelmaa rukouksin ja taloudellisesti. Tulet siunatuksi.
Siunausta sinulle!
Suomennos: Kirsti Eastwood